**Langmarkskolens indsatser i læsning, sprog og skrivning for skoleåret 2018 2019**

Som skole vælger vi dette skoleår at tydeliggøre vores tænkning på læseområdet, jf. nedenstående skema, hvor udfordringer, tiltag, tegn og mål fremgår.

Vi har endvidere en fast procedure for elever i skriftsproglige vanskeligheder (bilag 1) og en testplan (se bilag 2), som overordnet set taget afsæt i den kommunale evalueringsplan for sprog og skrivning.

|  |  |  |  |  |
| --- | --- | --- | --- | --- |
| 1) Udfordringer | 5) Aktiviteter | 4) Virksomme mekanismer | 3) Tegn skoleåret 2018/2019 | 2) Mål på længere sigt |
| Hvilke udfordringer er det, vi ønsker at gøre noget ved? Udfordringerne beskrives så konkret som muligt, fx relateret til: | Hvilke aktiviteter og indsatser skal vi iværksætte for at kommeiI mål? | Hvad ved vi virker? Hvilke erfaringer har vi?   * Hvilke antagelser har vi om, hvorfor netop de aktiviteter fører til at I opnår målet? * Er der noget vi skal være særligt opmærksomme på i forhold til fx ledelsesrollen, organisering eller kompetencer, hvis aktiviteten skal lykkes? | Hvilke tegn skal vi se/opleve i skoleåret 2018/2019, der fortæller os, at vi er på vej til målopfyldelse?   * Konkrete tegn: Ledelse, vejledere, undervisere gør/skabeloner/organiseringer, man kan se! * Abstrakte tegn: Ledelse, vejledere, undervisere oplever | Hvad er målet med skolens indsats på længere sigt? |
| Elevernes læseresultater (nedgang 2017/2018) | 1.  Kortlægning af data fra afgangseksamen i læsning 2017/2018  2.  Deltagelse i temadag projekt Elevløft  Konkrete indsatser med lærings- og læsevejleder  Greb fra temadagen implementeres på 8.- og 9. årgang:  9. årgang  Anvendelse af indsatserne fra workshop vedr. læsning og retskrivning  8. årgang  Møde med lærings- og læsevejledere november 2018 vedr. effektfulde greb i praksis – igangsætning af disse på årgangen  3.  Involvering og understøttelse af projektmedarbejder og ekstern VIA-konsulent omkring arbejdet med læsning i afgangsprøverne (AIU)  4.  Fastholdelse og justeringen af vores indsats ift. læseperioden inden eksamen  5.  PLF-indsats i dansk på 9. årgang  Ledelsen har gennemført 1. læringssamtale med dansk-PLF´et, hvor fokus var på   * Udnyttelse af kompetencer * Ansvarsfordeling * Drøftelse af didaktiske valg og prioriteringer   Der gennemføres yderligere to læringssamtaler, hvor der tages afsæt i konkret data vedr. læsning – der iværksættes indsatser. | Ad. Punkt 1, 2 og 3  I skoleåret 2017/2018 har vi anvendt forskelligt data, men vi har behov for at genbesøge forskellige datatyper for at kunne igangsætte de pædagogiske indsatser, som de forskellige datatyper rammesætter, som udfordring.  Som det fremgår under indsatser ønsker vi som ledelse at arbejde i dybden på 8.-9. årgang for at skabe øget kvalitet og skabe en ramme, hvor læsevejleder og læringsvejleder har mulighed for at understøtte de forandringer, som resultaterne kalder på.  Vi antager dermed, at vejlederopgaven bliver afgrænset og omsat, så elevernes læringsprogression øges gennem:   * Øget systematik * Justeringer af læsestrategier på de to årgange med afsæt i konkret evidensbaseret vidensinput   Endvidere kapacitetsopbygges dansklærernes kompetencer  gennem vejledningsforløbene  Vi uddyber ikke de yderligere punkter i denne handleplan, da de indsatser er beskrevet i andet regi. Ønskes disse punkter uddybet kan der tages kontakt til skolen. | Opgaven er klart defineret for skolens læse- og læringsvejleder, så disse kan understøtte didaktiske forandringer – hvorved metode-justeringer og læringsresultater bliver tegn på målopfyldelse | Vi ønsker at forankre en systematisk tilgang til læsning, som vi har beskrevet gennem helt konkrete indsatser, som den elevgruppe vi har på 8. og 9. årgang har behov for.  At forankre de pædagogiske greb, som vi fra forskningen ved er virksomme.  At hæve andelen af elever, som får mindst 4 i hhv. dansk med mindst 10% i forhold til baselinetallene udsendt af undervisningsministeriet fra sommeren 2017.  At opnå de kommunale mål, som er indgået i kvalitetsaftalen – og arbejde målrettet mod de nationale mål. |
| Automatisering af elevernes læsning i overgangen fra indskoling til mellemtrinnet | Systematiske læsebånd på 2.-4. årgang med fokus på elevernes læsehastighed koblet til elevernes læseforståelse.  Læsevejleder understøtter læsebåndet.  Der er endvidere et yderligere fokus på tydelig forventningsafstemning med forældrene ift. læsning i hjemmet. | Vi antager, at et mere systematisk arbejde med læsning kan hæve elevernes læsekompetencer, hvis det pædagogiske personale anvender de læsestrategier, som der skal trænes for det enkelte barn- og konkret anviser forældrene i deres opgave omkring læsetræningen.  Det er afgørende vigtigt, at læsevejlederen understøtter lærerne i arbejdet med læsebånd. | De udvalgte årgange arbejder systematisk i læsebåndene med de anvisninger, som de får fra læsevejlederen.  Vi kan se effekt i læseresultaterne foråret 2019, jf. testplanen. | **At målene i kvalitetsrapporten nås.** |
| Øge elevernes læseforståelse og læsekompetencer gennem hele skoleforløbet | Der arbejdes med tre indsatser ift. denne udfordring. De fremgår af nedenstående:  1.  Projekt Alle i uddannelse implementeres fortsat i udskolingen med afsæt i de enkelte årgangenes udfordringer i læsning og skrivning i dansk, matematik og naturfag. Projektet udfoldes ikke i denne handleplan. Der kan tages kontakt til skolen for yderligere oplysninger.  2.  Fortsat implementering af elevplaner i MU.dk ift. konkrete handlinger for den enkelte elev, PLF og forældre – såvel i fagene som ift. elever, der har skriftsproglige vanskeligheder  3.  I indeværende skoleår igangsættes projekt Alle i uddannelse i 3. – og 6. klasse. | Vi har som skole valgt at arbejde målrettet med to årgange i indeværende skoleår. Det gør vi for at skabe det bedste afsæt for vejledning for at skabe forandring i elevernes læse- og skrivekompetencer. Vi fokuserer ligeledes på disse to årgange, da læseresultaterne og udfordringerne på de to årgange er komplekse. Der skal arbejdes i dybden med læsning og skrivning.  I relation til fortsat implementering af elevplaner, ser vi at vores model skaber systematik omkring den fælles opgave på tværs af fag – primært omkring elever i skriftsproglige vanskeligheder. | Projekt Alle i uddannelse forankres på årgangene – og elevernes kompetencer øges samtidig med, at det pædagogiske personales kompetencer i brugen af metoder og didaktik, som har en sprogbaseret tilgang anvendes mere systematisk i udskolingen og på de udvalgte årgange i indskolingen og på mellemtrinnet.  Kvaliteten af planerne øges og giver gennemslag på øget læring ved eleverne. | Målene i kvalitetsrapporten nås. |
| Styrke elevernes skriftlige fremstilling i overgange fra mellemtrin til udskoling | Afprøvning af Bodil Nielsens tænkning omkring skriftlig fremstilling, jf. materialet ”Dansk og den skriftlige prøve, Undervisning i at skrive sagtekster”  Læringscentret går i samspil med 5. årgang omkring skriftlig fremstilling  ”At skrive med en hensigt” med det mål at bevidstgøre lærerne mere om, hvad der forventes af eleverne ved afgangseksamen – og overordnet set styrker deres skriftsproglige fremstilling.  6. – og 7. årgang involveres evt. også i dette arbejde i foråret 2019. | Vi ønsker at skærpe blikket på skrivningen på årgangen – og få indarbejdet en systematisk anvendelse af strategier i elevernes skriveprocesser for at højne deres skrivekompetencer samtidig med at en sprogbaseret undervisning træder tydeligt frem. Vi ved, at forandringen ift. didaktiske værktøjer tager tid inden de er forankret. Derfor er vejlederindsatsen prioritet højt i dette arbejde. | Dansklærerne og læringsvejlederne gør sig erfaringer med de anvendte strategier og mellemtrinslærerne får større indblik i de forventninger, der er til afgangseksamen. | Styrket strategier blandt eleverne, som skaber bedre elevprodukter og resultater. |
| Elever i skriftsproglige vanskeligheder   * Brugen af intowords bliver mere systematisk anvendt i alle fag * Forældrene har indblik i deres barns vanskeligheder og kan understøtte barnet * Personalets kompetencer i brugen af intowords opkvalificeres | Fortsat implementering af elevplaner i MU.dk ift. konkrete handlinger for den enkelte elev som er i skriftsproglige vanskeligheder  Gennemførsel af forældremøde i oktober 2018 – fokus på ordblinde børn og unge  Gennemførsel af kursusforløb for det pædagogiske personale, som følges op af vejledningsforløb, der støtter personalet i brugen af intowords i matematik, sprogfag og dansk  Indsats omkring grupper af elever der er ordblinde. Årgangsgrupper tages ud ift. vedvarende brug af hjælpemidler og fastholdelse af deres motivation i brugen. | I ledelsen er vi meget opmærksomme på at afgrænse vejledernes opgaver, så der skabes et vejlederrum, som skaber forandringer i praksis. | Elevernes kompetencer øges i brugen af intowords.  Eleverne er mere motiverede til at bruge intowords - og de lykkes bedre med de faglige udfordringer gennem øget brug af intowords.  Rammen for den kommunale forældrefolderen udmøntes i den daglige praksis på skolen.  Personalet italesætter de udfordringer, som de har i brugen af intowords, så forandringerne udspringer derfra. | At alle elever, som har et behov for at bruge kompenserende hjælpemidler gør det .  Elevernes motivation for læring styrkes gennem brugen intowords.  Brugen af hjælpemidlerne skaber bedre fagfaglige resultater for den enkelte elev. |
| Intensive læringsforløb | Det er på nuværende tidspunkt uafklaret, hvilken form de intensive forløb skal have i udskolingen. Vi er i ledelsen i proces ift. form og indhold. Det forventes, at vi har en afklaring i løbet af november 2018 ift. form og indhold. | Uafklaret |  |  |
| Læringssamtaler med ledelsen | Fastholdelse af tre årlige læringssamtaler med dansklærerne, hvor vi tager afsæt i relevant data (se skolens testplan) | Vi har god erfaring med systematisk databehandling af læsning/skriftssprog – og på baggrund heraf justeres på indsatserne hen over skoleåret. Primært ift., hvordan vi understøtter det pædagogiske personale bedst i at skabe mest mulig læringsprogression ved eleverne. | Systematikken omkring læringssamtalerne bliver centrale milepæle, som kan/skal danne nye retninger – eks. Ift. elever som har sproglige udfordringer, drøftelse af fleksibel holddannelse, intensive forløb mv. Derved bliver tegnene konkrete justeringer henover skoleåret ift. de udfordringer der er med enkelte elever og grupper af elever. | Målet med læringssamtalerne er forskellige fra samtale til samtale, men overordnet set, er skolens mål ift. danskfaget at evaluere på de forskellige data for elevernes sprog og skriftsprog hen over hele skoleåret for at kunne justere og iværksætte indsatser på alle niveauer – lærere, pædagoger, vejleder og i ledelsen |
| Fortsat opbygning af læsevejledergruppen på skolen | Uddannelse af læsevejleder til indskolingen  Systematiske drøftelser ml. ledelse og vejledere ift. gennemførsel af indsatser, prioriteringer og opbygning af ”vejlederrum” | Vi har gennem de sidste to-tre år opbygget et erfaringsgrundlag i vejledergrupper, hvor vi lykkes med de vejledningsforløb vi igangsætter. En af årsagerne er, at vi arbejder evidensbaseret med vejledningen og vejledningen skabes i dialogen mellem ledelse og vejledere | Det pædagogiske personale er meget åbne ift. vejledning og ser styrken i at vi alle har en fælles opgave i at skabe god læring for den enkelte elev gennem samtaler og afprøvning af nye metoder, ændret praksis mv. | At vi fastholder vores nuværende løfteevne jf. kvalitetsaftalen for 2018-2020. |
| Overgange fra børnehave til skole   * At skabe en solid og tryg overgang fra børnehave til skole | Der er udarbejdet en køreplan for overgangen på udvalgte områder. Køreplanen er ikke vedlagt her, men der kan tages kontakt til skolen, hvis der ønskes yderligere uddybning og indsigt i denne.  Et af de områder, som der er beskrevet i køreplanen er sprog. Dette område fremhæves i nedenstående:  1.-maj-gruppen arbejder med metoder anvendt i børnehaven – herunder dialogisk oplæsning, læse-leg og fokusord  Derudover drøfter de to personalegrupper løbende deres fælles materialeafsæt for at skabe øget kvalitet og læring i 1. maj-gruppen i en sammentænkt overgang  Børnehaverne i skoledistriktet og skolen drøfter sammen konkrete sager, hvor der er sproglige udfordringer på konferencer. Skolen deltager på de overleveringskonferencer, hvor der er konkrete udfordringer med sproget.  Der er etableret et sprogteamnetværk på tværs af skole og børnehaver. Sprogteamet mødes fire gange årligt. Der deltager både ledere, vejledere og andet pædagogisk personale fra børnehave og skole. Fokus er på fælles udfordringer og virksomme pædagogiske indsatser  Skolen tilbyder både læseoplevelser for de børn, som skal starte i skole, for yngre børnehavebørn samt vuggestuebørn på skolens læringscenter | Et systematisk samarbejde ml. de to personalegrupper på tværs af institutioner er virksomme.  Der justeres på de pædagogiske indsatser og vi udvikler på praksis, så elevernes læringsmuligheder styrkes | Børnehaven målretter deres indsatser med øget fokus på skolestart – og den gode praksis fra børnehaven videreføres | Målet er, at elevernes sprogkompetencer forstærkes, så både deres sociale- og faglige læringsmuligheder øges. |
| Overgange fra folkeskole til ungdomsuddannelse | Handleplan for den enkelte elev i skriftsproglige vanskeligheder udarbejdes/justeres  Drøftelse med UU om evt. behov for mentorordning på ungdomsuddannelsen  Indhentning af samtykke fra samtlige forældre på, at der må udveksles oplysninger mellem skolen og ungdomsuddannelserne/Step 10  For de ikke-uddannelsesparate elever sikrer UU, at handleplanen sendes via optagelse.dk til uddannelserne  For de uddannelsesparate elever opfordres forældrene til at sende handleplanen via optagelse.dk til uddannelserne  Der afvikles overdragelsesmøde mellem skolen og Step 10, hvor relevante oplysninger gives | Der skabes et bedre udgangspunkt for ungdomsuddannelserne, når der laves overdragelsesmøder og forældrene giver samtykke ift. udveksling af oplysninger ml. Langmarkskolen og ungdomsuddannelserne/step10 | I denne sammenhæng kan vi kun se tilbage på tidligere data, hvor det er tydeligt at fastholdelsesprocenten i den valgte ungdomsuddannelse er stigende. Der henvises til skolens kvalitetsaftale for perioden 2016-2018.  Indsatserne som vi har beskrevet ser vi som medvirkende faktorer til øget fastholdelse af eleverne i valg af ungdomsuddannelser. | Fastholdelse og gennemførsel af valgte ungdomsuddannelser. |

Bilag 1 – se vedhæftede fil 

Bilag 2 – se vedhæftede fil  I tillæg til testplanen er skolen også forsøgsskole ift. afprøvning af de nye sprogprøver i børnehaveklassen